Predkladacia správa

	Podnetom na vypracovanie návrhu zákona sa stali otázky súvisiace s udalosťami, ktoré v minulom roku a v tomto roku vyvolali veľké citové pohnutie celej spoločnosti. Tieto udalosti navodili požiadavku právne upraviť príslušnosť na vyhlasovanie štátneho smútku Slovenskej republiky.
	Cieľom návrhu je určenie vlády Slovenskej republiky ako príslušného štátneho orgánu Slovenskej republiky, ktorý bude vyhlasovať štátny smútok a určenie prípadov, v ktorých tak bude robiť povinne ako i tých, v ktorých tak urobiť môže. 
	Návrh bol predmetom medzirezortného pripomienkového konania. Jeho výsledky sú uvedené vo vyhodnotí, ktoré tvorí osobitnú časť materiálu. Návrh prerokovala 20. februára 2006 Legislatívna rada vlády SR, ktorá s ním vyslovila súhlas s pripomienkou, ktorá je v návrhu zohľadnená.
	Prijatie návrhu nebude mať dopad na verejné financie.
	Návrh zákona je v súlade s Ústavou Slovenskej republiky, ústavnými zákonmi, ako aj so záväzkami vyplývajúcimi Slovenskej republike z medzinárodných zmlúv, ktorými je viazaná. 
	Návrh zákona sa predkladá na rokovanie vlády bez rozporov.